open-index/open-wikipedia-markdown huggingface dataset:
แฟรงก์ แอเบ็กเนล

**แฟรงก์ วิลเลียม แอเบ็กเนล จูเนียร์** (; ; เกิด 27 เมษายน ค.ศ. 1948) เป็นที่ปรึกษาด้านความปลอดภัย นักเขียน และอาชญากรผู้ถูกตัดสินว่ามีความผิดชาวอเมริกัน-ฝรั่งเศสผู้ซึ่งเคยก่อการฉ้อโกงที่ส่วนใหญ่มุ่งเป้าไปที่บุคคลและธุรกิจขนาดเล็ก ต่อมาเขาได้รับชื่อเสียงในปลายทศวรรษ 1970 จากการกล่าวอ้างว่าได้กระทำการฉ้อโกงในหลากหลายอาชีพ ซึ่งหลายเรื่องในบรรดาอาชญากรรมที่อ้างถึงนี้ได้ถูกตั้งข้อสงสัยในภายหลัง ใน ค.ศ. 1980 แอเบ็กเนลร่วมเขียนหนังสืออัตชีวประวัติของเขาเอง จับให้ได้ ถ้านายแน่จริง ซึ่งสร้างเรื่องราวตามการกล่าวอ้างเกี่ยวกับการฉ้อโกงเหล่านี้ หนังสือเล่มนี้เป็นแรงบันดาลใจให้กับภาพยนตร์ชื่อเดียวกันที่กำกับโดยสตีเวน สปีลเบิร์กใน ค.ศ. 2002 โดยมีลีโอนาร์โด ดิแคพรีโอแสดงเป็นแอเบ็กเนล เขายังเขียนหนังสืออื่น ๆ อีกสี่เล่ม แอเบ็กเนลเป็นผู้บริหารบริษัท Abagnale and Associates ซึ่งเป็นบริษัทที่ปรึกษา

แอเบ็กเนลกล่าวอ้างว่าเคยทำงานเป็นผู้ช่วยอัยการสูงสุดรัฐในรัฐลุยเซียนาของสหรัฐ เคยเป็นแพทย์ในโรงพยาบาลที่รัฐจอร์เจีย และปลอมตัวเป็นนักบินของแพนอเมริกันเวิลด์แอร์เวส์ ซึ่งบินฟรีสะสมได้กว่าสองล้านไมล์จากการโดยสารในที่นั่งสำรอง ความถูกต้องของคำกล่าวอ้างส่วนใหญ่ของแอเบ็กเนลถูกตั้งคำถาม และการตรวจสอบที่ดำเนินอยู่อย่างต่อเนื่องก็ยังคงยืนยันว่าเรื่องราวเหล่านี้ถูกกุขึ้นมา ใน ค.ศ. 2002 แอเบ็กเนลยอมรับบนเว็บไซต์ของเขาว่าข้อเท็จจริงบางอย่างได้รับการปรุงแต่งหรือกล่าวเกินจริง แม้ว่าเขาจะไม่ได้ระบุอย่างเจาะจงว่าส่วนใดของชีวิตเขาที่ถูกกล่าวเกินจริงหรือละเลยไป ใน ค.ศ. 2020 นักข่าวชื่อ อลัน ซี. โลแกน อ้างว่าได้ค้นพบหลักฐานที่เขาระบุว่าพิสูจน์ได้ว่าเรื่องราวส่วนใหญ่ของแอเบ็กเนลนั้นถูกแต่งขึ้นหรืออย่างดีที่สุดก็คือถูกกล่าวเกินจริง

## หนังสือ
* *The Greatest Hoax on Earth: Catching Truth, While We Can*, Alan C. Logan, 2020 
* *[[Catch Me if You Can (book)|Catch Me If You Can]]*, 1980. 
* *The Art of the Steal*, Broadway Books, 2001. 
* *Real U Guide to Identity Theft*, 2004. 
* *Stealing Your Life*, Random House/Broadway Books,  2007. 
* *Scam Me If You Can*, 2019. 

## อ้างอิง

## แหล่งข้อมูลอื่น

*
*

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2491
หมวดหมู่:นักธุรกิจชาวอเมริกันในศตวรรษที่ 20
หมวดหมู่:อาชญากรชาวอเมริกันในศตวรรษที่ 20
หมวดหมู่:นักธุรกิจชาวอเมริกันที่ถูกตัดสินว่ามีความผิด
หมวดหมู่:นักต้มตุ๋นชาวอเมริกัน
หมวดหมู่:อาชญากรชายชาวอเมริกัน
หมวดหมู่:ชาวอเมริกันที่ถูกตัดสินว่ามีความผิดฐานฉ้อโกง
หมวดหมู่:ชาวอเมริกันที่ต้องขังในต่างประเทศ
หมวดหมู่:ชาวอเมริกันเชื้อสายแอลจีเรีย
หมวดหมู่:ชาวอเมริกันเชื้อสายฝรั่งเศส
หมวดหมู่:ชาวอเมริกันเชื้อสายอิตาลี
หมวดหมู่:อาชญากรชาวอเมริกัน
หมวดหมู่:นักธุรกิจจากนครนิวยอร์ก
หมวดหมู่:นักธุรกิจจากทัลซา รัฐโอคลาโฮมา
หมวดหมู่:อาชญากรจากบรองซ์
หมวดหมู่:ผู้หลบหนีจากการกักขังของรัฐบาลกลางสหรัฐ
หมวดหมู่:ชาวต่างชาติที่ถูกคุมขังในฝรั่งเศส
หมวดหมู่:ผู้ปลอมแปลง
หมวดหมู่:ผู้แอบอ้าง
หมวดหมู่:บุคลากรทางทหารจากรัฐนิวยอร์ก
หมวดหมู่:นักโทษและผู้ถูกคุมขังในสวีเดน
หมวดหมู่:นักโทษและผู้ต้องขังของรัฐบาลกลางสหรัฐ
หมวดหมู่:บุคลากรกองทัพเรือสหรัฐในสงครามเวียดนาม
จับให้ได้ ถ้านายแน่จริง

***จับให้ได้ ถ้านายแน่จริง*** () เป็นภาพยนตร์แนวตลก-ดราม่าอาชญากรรมอเมริกัน ค.ศ. 2002 กำกับและอำนวยการสร้างโดยสตีเวน สปีลเบิร์ก นำแสดงโดยลีโอนาร์โด ดิแคพรีโอและทอม แฮงส์ พร้อมด้วยคริสโตเฟอร์ วอลเคน, มาร์ติน ชีน, นาตาลี เบย์, เอมี แอดัมส์ และเจมส์ โบรลินในบทบาทสมทบ บทภาพยนตร์โดยเจฟฟ์ นาทานสัน สร้างจากหนังสือชื่อเดียวกันซึ่งเป็นกึ่งอัตชีวประวัติของแฟรงก์ แอเบ็กเนล จูเนียร์ ผู้ซึ่งอ้างว่าก่อนอายุ 19 ปี เขาประสบความสำเร็จในการต้มตุ๋นมูลค่าหลายล้านดอลลาร์โดยการปลอมตัวเป็นนักบินของแพนอเมริกันเวิลด์แอร์เวส์ แพทย์ในรัฐจอร์เจีย และอัยการท้องถิ่นในรัฐลุยเซียนา อย่างไรก็ดี ความจริงของเรื่องราวของเขานั้นเป็นที่โต้แย้งอย่างมากในทศวรรษ 2020

แนวคิดในการสร้างภาพยนตร์จากหนังสือของแอเบ็กเนลได้รับการพิจารณาไม่นานหลังจากที่หนังสือตีพิมพ์ใน ค.ศ. 1980 แต่เริ่มต้นอย่างจริงจังใน ค.ศ. 1997 เมื่อดรีมเวิกส์ของสปีลเบิร์กซื้อลิขสิทธิ์ภาพยนตร์ เดวิด ฟินเชอร์, กอร์ เวอร์บินสกี, ลาสเซ ฮอลล์สตรอม, ไมลอส ฟอร์แมน และแคเมอรอน โครว์ต่างก็เคยถูกพิจารณาให้เป็นผู้กำกับภาพยนตร์เรื่องนี้ ก่อนที่สปีลเบิร์กจะตัดสินใจกำกับด้วยตัวเอง การถ่ายทำเกิดขึ้นตั้งแต่เดือนกุมภาพันธ์ถึงเดือนพฤษภาคม ค.ศ. 2002

ภาพยนตร์เข้าฉายในวันที่ 25 ธันวาคม ค.ศ. 2002 โดยประสบความสำเร็จอย่างสูงทั้งในแง่ของคำวิจารณ์และเชิงพาณิชย์ ทำรายได้ทั่วโลก 352 ล้านดอลลาร์สหรัฐ ในงานประกาศผลรางวัลออสการ์ ครั้งที่ 75 คริสโตเฟอร์ วอลเคนและจอห์น วิลเลียมส์ได้รับการเสนอชื่อเข้าชิงรางวัลนักแสดงสมทบชายยอดเยี่ยมและดนตรีประกอบภาพยนตร์ยอดเยี่ยม ตามลำดับ

## เนื้อเรื่อง

## นักแสดง

## การผลิต

## ความถูกต้องทางประวัติศาสตร์

## แก่นเรื่อง

## เปิดตัว

## การตอบรับ

## การดัดแปลงเป็นละครเพลง

## อ้างอิง

* แฟรงก์ แอเบ็กเนล จูเนียร์ และสตีเวน เรดดิง. *Catch Me If You Can: The Amazing True Story of the Youngest and Most Daring Con Man in the History of Fun and Profit*. ().

## แหล่งข้อมูลอื่น

* 
* 
* 
* 
* 
* An Interview with Leonardo DiCaprio - Movies Feature at IGN

หมวดหมู่:ภาพยนตร์ชีวประวัติอเมริกัน
หมวดหมู่:ภาพยนตร์อเมริกันที่ออกฉายในปี พ.ศ. 2545
Porphyrocrinus

***Porphyrocrinus*** เป็นสกุลของไครนอยด์ในวงศ์ Phrynocrinidae สมาชิกในสกุลนี้พบอยู่ใต้ระดับน้ำทะเล 2103 ถึง 4240 เมตร

## ชนิด
* *[[Porphyrocrinus daniellalevyae]]* 
* *[[Porphyrocrinus incrassatus]]* 
* *[[Porphyrocrinus thalassae]]* 
* *[[Porphyrocrinus verrucosus]]* 

## อ้างอิง
แชมป์ปราบอาชญากร

**แชมป์ปราบอาชญากร** () เป็นละครโทรทัศน์เกาหลีใต้แนวโลดโผนสุขนาฏกรรมในปี ค.ศ. 2025 เขียนบทโดยอี แด-อิล กำกับโดยซิม นา-ยอน และนำแสดงโดยพัก โบ-ก็อม, คิม โซ-ฮย็อน, โอ จอง-เซ, อี ซัง-อี, ฮอ ซอง-แทและแท วอน-ซอก เรื่องราวเกี่ยวกับอดีตนักกีฬาฮีโร่ที่กลายมาเป็นเจ้าหน้าที่ตำรวจ ละครเรื่องนี้มีออกอากาศรอบปฐมทัศน์โลกที่กรุงเทพมหานคร โดยมีพัค โบ-ก็อม, คิม โซ-ฮย็อน และอี ซัง-อี เข้าร่วมเมื่อวันที่ 31 พฤษภาคม ค.ศ. 2025 ออกอากาศทางช่องเจทีบีซีในวันเดียวกัน และออกอากาศทุกวันเสาร์และอาทิตย์ เวลา 22:40 น. (เวลามาตรฐานเกาหลี) นอกจากนี้ยังสามารถรับชมแบบสตรีมมิ่งได้บนแพลตฟอร์มต่าง ๆ เช่น เน็ตฟลิกซ์และดิสนีย์พลัส ในเกาหลีใต้ และแอมะซอนไพรม์วิดีโอ ทั่วโลก

ละครเรื่องนี้ได้รับคำวิจารณ์ในเชิงบวกจากนักวิจารณ์ โดยเฉพาะในด้านการกำกับที่มีสไตล์ การผลิตระดับบล็อกบัสเตอร์ เพลงประกอบต้นฉบับ และการแสดงอันน่าติดตามของพักในบทบาทแอ็กชันฮีโร่

## เรื่องย่อ
เมื่อต้องเผชิญกับปัญหาทางการเงิน อาชีพการงานที่ไม่มั่นคง อาการบาดเจ็บ และความท้าทายต่าง ๆ อดีตนักกีฬาระดับท็อปจึงกลายมาเป็นเจ้าหน้าที่ตำรวจพิเศษ และตั้งทีมขึ้นเพื่อต่อสู้กับอาชญากรรมรุนแรง โดยใช้ทักษะเฉพาะตัวที่สั่งสมมาจากช่วงเวลาที่เป็นนักกีฬา

## นักแสดงและตัวละคร
### นักแสดงหลัก
* พัก โบ-ก็อม รับบท ยุน ดง-จู
: ตั้งชื่อตามดง-จู กวีชาวเกาหลีผู้สูงศักดิ์ แต่กลับใช้ชีวิตตรงกันข้ามกับชื่อที่ได้รับ โดยมักเข้าไปพัวพันกับการชกต่อยอยู่เสมอในช่วงที่ยังเรียนหนังสือ จากประสบการณ์การต่อสู้ของเขา ดง-จูได้เรียนรู้การชกมวยอย่างถูกต้อง เริ่มต้นอาชีพนักมวยที่ประสบความสำเร็จ และในที่สุดก็กลายเป็นแชมป์เหรียญทองระดับนานาชาติ น่าเสียดาย ช่วงเวลาอันรุ่งโรจน์ของดง-จูต้องพังทลายลง เมื่อเขาถูกไล่ออกจากทีมมวยอย่างไม่เป็นธรรม จุดเริ่มต้นใหม่ของดง-จูเกิดขึ้นเมื่อเขาได้รับโอกาสเป็นเจ้าหน้าที่ตำรวจผ่านการรับสมัครพิเศษ
* คิม โซ-ฮย็อน รับบท จี ฮัน-นา
: ตั้งแต่สมัยมัธยมต้น ฮัน-นาเป็นอัจฉริยะด้านการยิงปืน เธอครองแชมป์โลกด้วยความแม่นยำในการเล็ง และเป็นที่ชื่นชอบของแฟน ๆ อย่างมาก เสียงวิพากษ์วิจารณ์และความเข้าใจผิดที่เพิ่มมากขึ้น ทำให้ฮัน-นาค่อย ๆ ปิดตัวเองจากโลกภายนอก ความยากลำบากเหล่านี้ทำให้เธอไม่มีสมาธิในช่วงเวลาที่สำคัญที่สุดของอาชีพนักกีฬายิงปืน และท้ายที่สุดก็ทำให้เธอต้องเลิกอาชีพนักกีฬายิงปืน เธอจึงสมัครเข้าเป็นตำรวจพิเศษ โดยมีความฝันอยากเป็นตำรวจเหมือนพ่อของเธอ

## อ้างอิง

หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในปี พ.ศ. 2568
หมวดหมู่:ละครโทรทัศน์เกาหลีใต้ในคริสต์ทศวรรษ 2020
หมวดหมู่:ละครโทรทัศน์ช่องเจทีบีซี
หมวดหมู่:ละครโทรทัศน์เกาหลีใต้ที่ถ่ายทำเสร็จสมบูรณ์ก่อนออกอากาศ
จักรพรรดินีเหรินเซี่ยนจางเซิ่ง

**พระนางอี้ฉีเลี่ยเฟยจื่อ** หรือ **จักรพรรดินีเหรินเซี่ยนจางเซิ่ง** (จีน: 仁獻章聖皇后, ไม่ปรากฏ — ไม่ปรากฏ) มีอีกพระนามว่า **พระนางโชวถ่ง** เป็นพระสนมของ คูเล็ก ข่าน (จักรพรรดิหยวนอู่จง) เป็นพระราชมารดาของ โคทักท์ ข่าน (จักรพรรดิหยวนหมิงจง

## พระราชประวัติ
พระนางไม่ปรากฏว่าประสูติในปีใด แต่ส่งเป็นพระสนมในคูเล็ก ข่าน และได้ให้การประสูติโคทักท์ ข่าน

พระราชมารดาของพระนางอี้ฉีเลี่ยคือ องค์หญิงนูวูหลุน พระราชธิดาในองค์ชายอันซีอ๋อง (มังเกอลา) พระราชโอรสในกุบไล ข่าน กับ พระนางฉาปี้

นับตั้งแต่จักรพรรดิหยวนอู่จงสวรรคต ลำดับการสืบราชสันตติวงศ์จึงเปลี่ยน จนปี ค.ศ. 1328 ราชบัลลังก์จึงกลับคืนสู่พระราชโอรสของจักรพรรดิหยวนอู่จง คือจักรพรรดิหยวนหมิงจง และจักรพรรดิหยวนเหวินจง

ในปีที่สอง รัชศกเทียนลี่ (ค.ศ. 1329) จักรพรรดิหยวนหมิงจงได้สถาปนาพระราชมารดาของพระองค์เป็น **จักรพรรดินีเหรินเซี่ยนจางเซิ่ง** หลังจากสิ้นพระชนม์ โดยทรงเป็นจักรพรรดินีหลังสวรรคต คู่กับจักรพรรดินีเหวินเซี่ยนเจาเซิ่ง

## อ้างอิง
*《元史》卷一百一十四·列传第一·后妃一
*Wikisource บันทึกทางประวัติศาสตร์ ราชวงศ์หยวนเล่มที่ 114 พระราชประวัติ จักรพรรดินีในราชวงศ์หยวน ตอนที่ 1 (ภาษาจีน)

หมวดหมู่:จักรพรรดินีราชวงศ์หยวน
คัตสึยะ มิยาโมโตะ

**คัตสึยะ มิยาโมโตะ** (, เกิด 30 กรกฎาคม 1980) เป็น นักพากย์ชาวญี่ปุ่น เกิดที่เมืองซันโจ จังหวัดนีงาตะ สังกัดค่ายแอกเซนต์

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2523
หมวดหมู่:บุคคลจากจังหวัดนีงาตะ
หมวดหมู่:นักพากย์ชายชาวญี่ปุ่น
นาโอะ ชิรากิ

**นาโอะ ชิรากิ** (, เกิด 30 ธันวาคม) เป็นนักพากย์ชาวญี่ปุ่น เกิดที่จังหวัดอิชิกาวะ  สังกัดค่ายอาร์ดี

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:นักพากย์หญิงชาวญี่ปุ่น
ประเทศญี่ปุ่นใน พ.ศ. 2401

เหตุการณ์ในปี **พ.ศ. 2401 ใน [[ประเทศญี่ปุ่น]]**

## ผู้ดำรงตำแหน่ง
* จักรพรรดิ: จักรพรรดิโคเม (1846–1867)
* โชกุน: โทกูงาวะ อิเอซาดะ, โทกูงาวะ อิเอโมจิ

## เหตุการณ์
* 9 เมษายน – แผ่นดินไหวในฮิเอ็ตสึ ค.ศ. 1858
* จุดเริ่มต้นของการกวาดล้างปีอันเซ
* อิชิกาวะ คูเมฮาจิ เป็นนักแสดงหญิงคนแรกที่ได้ปรากฏตัวบนเวทีการแสดงในประเทศญี่ปุ่น นับตั้งแต่มีการสั่งห้ามไม่ให้นักแสดงหญิงขึ้นแสดงเมื่อปี ค.ศ. 1629

## วันเกิด
### มกราคม
* 25 มกราคม – มิกิโมโตะ โคกิจิ (เสียชีวิต ค.ศ. 1954) นักธุรกิจ

## อ้างอิง

หมวดหมู่:ประเทศญี่ปุ่นในปี พ.ศ. 2401
หมวดหมู่:ประเทศญี่ปุ่นในคริสต์ทศวรรษ 1850
อะเล็กแซนเดรีย (รัฐเวอร์จิเนีย)

**อเล็กซานเดรีย** () เป็นเมืองอิสระในนอร์เทิร์นเวอร์จิเนีย สหรัฐอเมริกา ตั้งอยู่บนฝั่งตะวันตกของแม่น้ำโพโทแมก ห่างออกไปประมาณ  ทางใต้ของกรุงวอชิงตัน ดี.ซี. เมืองมีประชากร 159,467 คน จากการสำรวจสำมะโนประชากรปี 2020 ถือเป็นเมืองที่มีประชากรมากเป็นอันดับ 6 ของรัฐเวอร์จิเนีย และ เป็นเมืองที่มีประชากรมากเป็นอันดับ 169 ของสหรัฐอเมริกา อะเล็กแซนเดรียเป็นเมืองหลักของเขตมหานครวอชิงตัน 

พื้นที่ศูนย์กลางประวัติศาสตร์ของอะเล็กแซนเดรียเป็นที่รู้จักกันในชื่อโอลด์ทาวน์อะเล็กแซนเดรีย หรือเรียกสั้น ๆ ว่า "โอลด์ทาวน์" ด้วยร้านค้าบูติก ร้านอาหาร ร้านขายของเก่า และโรงละครมากมาย เป็นสถานที่ท่องเที่ยวสำคัญทั้งชาวเมืองและนักท่องเที่ยว  ย่านต่าง ๆ ในอะเล็กแซนเดรียมีขนาดกะทัดรัดและสามารถเดินได้ 

## อ้างอิง

หมวดหมู่:เมืองในรัฐเวอร์จิเนีย
ยูจีน (รัฐออริกอน)

**ยูจีน** (,   ) เป็นนครและที่ตั้งเทศมณฑลของเทศมณฑลเลน รัฐออริกอน สหรัฐอเมริกา ตั้งอยู่ทางตอนใต้สุดของหุบเขาวิลลาเมตต์ ใกล้กับจุดบรรจบของแม่น้ำแมกเคนซีกับแม่น้ำวิลลาเมตต์ ห่างออกไปประมาณ  ทางตะวันออกของออริกอนโคสต์

เมืองยูจีนเป็นเมืองที่มีประชากรมากเป็นอันดับสองของรัฐออริกอน มีประชากร 176,654 คน จากข้อมูลสำมะโนประชากรของสหรัฐอเมริกาในปี 2020 และครอบคลุมพื้นที่เมือง 44.21&nbsp;ตารางไมล์ (114.5&nbsp;ตารางกิโลเมตร)   พื้นที่สถิติมหานครยูจีน-สปริงฟีลด์เป็นพื้นที่ที่ใหญ่เป็นอันดับสองของรัฐออริกอน รองจากพอร์ตแลนด์ ในปี 2022 คาดว่าเมืองยูจีนมีประชากร 179,887 คน

## อ้างอิง

หมวดหมู่:เมืองในรัฐออริกอน
Takydromus luyeanus

***Takydromus luyeanus*** เป็นสายพันธุ์ของกิ้งก่าในวงศ์ Lacertidae ถือเป็นสัตว์พื้นถิ่นในไต้หวัน

## อ้างอิง

หมวดหมู่:สกุลสางห่า
หมวดหมู่:สัตว์เลี้อยคลานในไต้หวัน
มัคซิม บอนดาเรนโค

**มัคซิม วิคโตโรวิช บอนดาเรนโค** (; 16 มิถุนายน ค.ศ. 1981 – 2 ตุลาคม ค.ศ. 2025) เป็นนักฟุตบอลชาวรัสเซียที่เล่นเป็นสไตรเกอร์และกองกลาง

## ประวัติ
บอนดาเรนโคเปิดตัวในลีกสองของรัสเซีชยนลีกใน ค.ศ. 1998 โดยเล่นให้กับโรโตร์วอลโกกราด

บอนดาเรนโคเสียชีวิตในวันที่ 2 ตุลาคม ค.ศ. 2025 ด้วยอายุ 44 ปี

## เกียรติยศ
**บุคคล**
* ผู้ทำประตูสูงสุดรัสเซียนคัพ (ร่วมกัน): 2010–11

## อ้างอิง

หมวดหมู่:นักฟุตบอลชาวรัสเซีย
หมวดหมู่:นักฟุตบอลจากวอลโกกราด
หมวดหมู่:กองหน้า
หมวดหมู่:กองกลาง
หมวดหมู่:นักเล่นพรีเมียร์ลีกรัสเซีย
ชาวคอปต์

**ชาวคอปต์** (; ) เป็นกลุ่มชาติพันธุ์ศาสนาพื้นถิ่นในแอฟริกาตะวันออกเฉียงเหนือ พวกเขาเป็นคริสต์ศาสนิกชนซึ่งอาศัยอยู่ในพื้นที่ที่เป็นประเทศอียิปต์ในปัจจุบันมาตั้งแต่สมัยโบราณ ชาวคอปต์สืบเชื้อสายมาจากชาวอียิปต์โบราณ เช่นเดียวกับประชากรชาวอียิปต์โดยทั่วไป ส่วนใหญ่พวกเขานับถือคริสตจักรคอปติกออร์ทอดอกซ์ คริสตจักรกรีกออร์ทอดอกซ์แห่งอะเล็กซานเดรีย และคริสตจักรคอปติกคาทอลิก ชาวคอปต์ถือเป็นประชากรชาวคริสต์กลุ่มใหญ่ที่สุดในอียิปต์และตะวันออกกลาง รวมถึงในซูดาน และลิเบีย คิดเป็นประมาณร้อยละ 5 ถึง 15 ของประชากรในประเทศอียิปต์

แต่เดิมคำว่าคอปต์หมายถึงชาวอียิปต์ทั้งหมด แต่ต่อมาคำนี้ได้กลายเป็นคำไวพจน์ของชาวคริสต์พื้นเมือง เมื่ออียิปต์เปลี่ยนผ่านเข้าสู่ศาสนาอิสลามและกลายเป็นอาหรับ หลังถูกชาวมุสลิมพิชิตในช่วง ค.ศ. 639–646 ในอดีตชาวคอปต์ใช้ภาษาคอปติก ซึ่งเป็นภาษาที่สืบทอดโดยตรงมาจากภาษาอียิปต์ดีมอติกที่ใช้พูดในช่วงปลายสมัยโบราณ

หลังชาวอาหรับมุสลิมพิชิตอียิปต์ในคริสต์ศตวรรษที่ 7 การปฏิบัติต่อชาวคริสต์คอปติกที่ไม่ยอมเปลี่ยนศาสนามีทั้งให้อิสระพอสมควรไปจนถึงการเบียดเบียนอย่างเปิดเผย ในอดีตชาวคอปต์ต้องเผชิญกับการถูกคุกคามเป็นระลอกสลับกับการได้รับเสรีภาพพอสมควร ซึ่งผันแปรไปตามผู้ปกครองท้องถิ่น รวมถึงสถานการณ์ทางการเมืองและเศรษฐกิจอื่น ๆ ประเด็นเรื่องการกดขี่และมรณสักขีถือเป็นส่วนสำคัญของอัตลักษณ์พวกเขา เนื่องมาจากความขัดแย้งในอดีตและปัจจุบัน

ชาวคอปต์ส่วนใหญ่นับถือคริสตจักรคอปติกออร์ทอดอกซ์แห่งอะเล็กซานเดรีย (Coptic Orthodox Church of Alexandria) ซึ่งเป็นส่วนหนึ่งของนิกายออเรียนทัลออร์ทอดอกซ์ บางส่วนนับถือคริสตจักรคอปติกคาทอลิก (Coptic Catholic Church) ซึ่งเป็นคริสตจักรคาทอลิกตะวันออกที่ร่วมเอกภาพสมบูรณ์กับสันตะสำนัก ส่วนอื่น ๆ นับถือคริสตจักรอีแวนเจลิคัลแห่งอียิปต์ (Evangelical Church of Egypt) พวกเขามีส่วนสำคัญในการฟื้นฟูศิลปวิทยาอาหรับ รวมถึงการทำให้ทันสมัยของอียิปต์และโลกอาหรับโดยรวม ชาวคอปต์ยังมีส่วนในชีวิตทางสังคมและการเมืองของอียิปต์ ตลอดจนการถกเถียงประเด็นสำคัญ เช่น คติรวมกลุ่มอาหรับ (pan-Arabism) การบริหารบ้านเมือง การปฏิรูปการศึกษา และประชาธิปไตย ในอดีตพวกเขามีความเจริญรุ่งเรืองในกิจการทางธุรกิจ

แม้จะเป็นส่วนสำคัญของสังคมและวัฒนธรรมอียิปต์ แต่ชาวคอปต์ยังคงรักษาประเพณีทางศาสนาที่โดดเด่นและองค์ประกอบทางวัฒนธรรมที่เป็นเอกลักษณ์บางอย่างไว้ ดนตรีคอปติกนั้นเชื่อว่าได้รับอิทธิพลบางส่วนจากธรรมเนียมทางดนตรีของชาวอียิปต์ในยุคก่อนหน้า นอกจากนี้ชาวคอปต์ยังคงใช้ปฏิทินคอปติก ซึ่งมีพื้นฐานมาจากปฏิทินอียิปต์โบราณ และยังคงมีความสำคัญอย่างยิ่งในการประกอบพิธีกรรมทางศาสนาของพวกเขา

ชาวคอปต์จำนวนมากมองว่า อัตลักษณ์อาหรับมีความเกี่ยวข้องอย่างใกล้ชิดกับศาสนาอิสลาม และอาจไม่ได้ถือตนเป็นอาหรับอย่างเต็มที่ แต่พวกเขาก็มีอัตลักษณ์ประจำชาติร่วมกับชาวอียิปต์อื่น ๆ เป็นที่ยอมรับว่าไม่สามารถแยกความแตกต่างทางกายภาพระหว่างชาวคอปต์และชาวอียิปต์ที่เป็นมุสลิมได้ ชาวคอปต์ในเขตเมืองของอียิปต์อย่างกรุงไคโรและเมืองอะเล็กซานเดรียมีการศึกษาและความมั่งคั่งค่อนข้างสูง และมีสัดส่วนในกลุ่มงานพนักงานสำนักงานสูง อย่างไรก็ตามชาวคอปต์ที่อาศัยอยู่ในอียิปต์ตอนบนส่วนใหญ่ทำงานเป็นผู้ใช้แรงงาน แต่มีสัดส่วนในหน่วยงานความมั่นคงที่จำกัด ชาวคอปต์และชาวมุสลิมในอียิปต์มีตัวชี้วัดทางประชากรศาสตร์ เศรษฐกิจสังคม และสุขภาพส่วนใหญ่คล้ายคลึงกัน

## เชิงอรรถ
### หมายเหตุ

## อ้างอิง

## แหล่งข้อมูลอื่น

หมวดหมู่:ชาวแอโฟรเอชีแอติก
หมวดหมู่:กลุ่มชาติพันธุ์ในตะวันออกกลาง
หมวดหมู่:กลุ่มชาติพันธุ์ในประเทศอียิปต์
หมวดหมู่:คริสต์ศาสนิกชน
ไปเป็นช่างทาเล็บฝึกหัดในต่างโลก

เป็นซีรีส์มังงะญี่ปุ่นที่เขียนและวาดภาพประกอบโดยมารุคาวะ เริ่มตีพิมพ์เป็นตอนในเว็บไซต์มังงะ *Pash Up!* ของสำนักพิมพ์ เมื่อเดือนมีนาคม พ.ศ. 2565 โดยมีการรวบรวมตอนต่างๆ ตีพิมพ์เป็นเล่ม(*[[ทังโกบง]]*)จำนวน 6 เล่ม ณ เดือนตุลาคม พ.ศ. 2568 ได้รับการแปลและตีพิมพ์เป็นภาษาไทยโดยสำนักพิมพ์บงกช มีการประกาศดัดแปลงเป็นอนิเมะแล้ว

## สื่อ
### มังงะ
*ไปเป็นช่างทาเล็บฝึกหัดในต่างโลก*เขียนและวาดภาพประกอบโดยมารุคาวะ เริ่มตีพิมพ์เป็นตอนในเว็บไซต์มังงะ *Pash Up!* ของสำนักพิมพ์  เมื่อ*วันที่* 2 มีนาคม พ.ศ. 2565 ได้อ้างอิงจากมังงะ  ที่เผยแพร่ผ่านทางบัญชีทวิตเตอร์ของมารุคาวะ โดยได้รับการตีพิมพ์เป็นเล่ม(*[[ทังโกบง]]*) โดยเล่มแรกวางจำหน่ายเมื่อวันที่ 4 พฤศจิกายน พ.ศ. 2565 ณ เดือนตุลาคม พ.ศ. 2568 มีการออกจำหน่ายไปแล้วจำนวน 6 เล่ม สำนักพิมพ์บงกชได้ประกาศเป็นผู้ถือลิขสิทธิ์ในการแปลและตีพิมพ์เรื่องนี้เป็นภาษาไทยเมื่อวันที่ 13 มิถุนายน พ.ศ. 2567 

#### จำนวนเล่ม

### อนิเมะ
มีการประกาศดัดแปลงเป็นอนิเมะเมื่อวันที่ 1 ตุลาคม พ.ศ. 2568

## อ้างอิง

## อ่านเพิ่มเติม
* 

## แหล่งข้อมูลอื่น
*  
* 

หมวดหมู่:มังงะที่ตีพิมพ์ในปี พ.ศ. 2565
หมวดหมู่:ซีรีส์อนิเมะที่สร้างจากมังงะ
หมวดหมู่:การ์ตูนญี่ปุ่นแนวต่างโลก
หมวดหมู่:เว็บคอมิกญี่ปุ่น
หมวดหมู่:การ์ตูนญี่ปุ่นแนวโชโจะ
หมวดหมู่:เว็บคอมิกที่ได้รับการตีพิมพ์
หมวดหมู่:บงกช
ภาคเอกชน

**ภาคเอกชน** () เป็นส่วนหนึ่งของระบบเศรษฐกิจ ที่เป็นของกลุ่มเอกชน โดยปกติแล้วมักหมายถึงการจัดตั้งองค์กรเพื่อแสวงหาผลกำไรหรือไม่แสวงหาผลกำไร มากกว่าที่จะเป็นของรัฐบาล

## การจ้างงาน
ภาคเอกชนเป็นผู้จ้างกำลังแรงงานส่วนใหญ่ในบางประเทศ ในภาคเอกชน กิจกรรมต่าง ๆ มักถูกชี้นำด้วยแรงจูงใจในการหารายได้ กล่าวคือ ดำเนินการตามมาตรฐานทุนนิยม

การศึกษาวิจัยในปี ค.ศ. 2013 โดยบรรษัทเงินทุนระหว่างประเทศ (ซึ่งเป็นส่วนหนึ่งของกลุ่มธนาคารโลก) พบว่า สัดส่วนของงานในประเทศกำลังพัฒนา 90% อยู่ในภาคเอกชน

## การกระจายความเสี่ยง
ในประเทศที่มีระบบวิสาหกิจเสรี เช่น สหรัฐอเมริกา ภาคเอกชนมีขอบเขตกว้างขวางกว่า และรัฐมีข้อจำกัดต่อบริษัทน้อยกว่า ในประเทศที่มีอำนาจรัฐมากกว่า เช่น ประเทศจีน ภาครัฐเป็นส่วนใหญ่ของเศรษฐกิจ

## ระเบียบข้อบังคับ
รัฐต่าง ๆ ออกระเบียบเพื่อกำกับดูแลภาคเอกชนให้ดำเนินธุรกิจภายใต้กฎหมาย ธุรกิจที่ดำเนินการภายในประเทศต้องปฏิบัติตามกฎหมายของประเทศนั้น ๆ ในบางกรณี ซึ่งมักเกี่ยวพันกับบริษัทข้ามชาติ ที่สามารถเฟ้นหาผู้จัดสนองสินค้า﻿และที่ตั้งสำนักงานใหญ่ตามการรับรู้เกี่ยวกับสิ่งแวดล้อมที่ควบคุมได้ กฎระเบียบของรัฐในท้องถิ่นส่งผลให้เกิดการปฏิบัติที่ไม่เท่าเทียมกันภายในบริษัทหนึ่ง ตัวอย่างเช่น คนงานในประเทศหนึ่งอาจได้รับประโยชน์จากสหภาพแรงงานที่เข้มแข็ง ในขณะที่คนงานในอีกประเทศหนึ่งมีกฎหมายที่อ่อนแอมากในการสนับสนุนสหภาพแรงงาน แม้ว่าพวกเขาจะทำงานให้กับนายจ้างคนเดียวกันก็ตาม ในบางกรณี อุตสาหกรรมและธุรกิจแต่ละแห่งเลือกที่จะกำกับดูแลตนเอง โดยใช้มาตรฐานที่สูงกว่าในการจัดการกับคนงาน ลูกค้า หรือสิ่งแวดล้อม มากกว่ามาตรฐานขั้นต่ำที่กฎหมายบัญญัติไว้

อย่างไรก็ตาม ภาคเอกชนอาจส่งผลกระทบในทางลบได้ ในช่วงต้นทศวรรษ 1980 บรรษัทราชทัณฑ์แห่งอเมริกาได้ริเริ่มแนวคิดการบริหารเรือนจำเพื่อแสวงหาผลกำไร โดยในปัจจุบัน เรือนจำที่ดำเนินการโดยบริษัทเอกชนกักขังนักโทษในอเมริกาไว้ถึง 8% เนื่องจากเป็นภาคเอกชน ภารกิจหลักจึงไม่ใช่การฟื้นฟูสมรรถภาพ แต่คือการแสวงหาผลกำไร ส่งผลให้เกิดการละเมิดสิทธิมนุษยชนหลายครั้งทั่วสหรัฐอเมริกา

## อ้างอิง


หมวดหมู่:วงการเศรษฐกิจ
หมวดหมู่:ทุนนิยม
Takydromus septentrionalis

***Takydromus septentrionalis*** หรือ **สางห่าจีน** เป็นสายพันธุ์ของกิ้งก่าในวงศ์ Lacertidae ถือเป็นสัตว์เฉพาะถิ่นในประเทศจีน

## อ้างอิง

หมวดหมู่:สกุลสางห่า
อาร์เธอร์ โกรเวอร์ ไรเดอร์

**อาร์เธอร์ โกรเวอร์ ไรเดอร์** (; 21 มีนาคม ค.ศ. 1886 – ค.ศ. 1975) เป็นจิตรกรชาวอเมริกัน

ไรเดอร์ศึกษาในสถาบันศิลปะแห่งชิคาโก เมืองชิคาโก ซึ่งเป็นบ้านเกิดของเขา ในปี ค.ศ. 1911 เขาได้เข้าร่วมชั้นเรียนของฆัวกิน โซโรยา () และได้รับอิทธิพลอย่างมากจากผลงานของโซโรยา หลังจากโซโรยาเดินทางกลับ ไรเดอร์ได้เดินทางไปยังพื้นที่ที่โซโรยาเคยทำงานอยู่ คือชายฝั่งบริเวณวาเลนเซีย และกลายเป็นผู้ติดตามแนวทางของเขาอย่างใกล้ชิด

เมื่อกลับมาสหรัฐอเมริกา ไรเดอร์ได้สร้างสรรค์ผลงานจิตรกรรมส่วนใหญ่ในพื้นที่ตอนกลางของประเทศ รัฐแคลิฟอร์เนีย และประเทศเม็กซิโก

นอกจากนั้น ไรเดอร์ยังมีอาชีพที่ยาวนานและประสบความสำเร็จในฐานะผู้ออกแบบฉากสำหรับภาพยนตร์อีกด้วย

## อ้างอิง

หมวดหมู่:จิตรกรชาวอเมริกัน
นาฆชือวัน

**นาฆชือวัน** ( ; ) เป็นเมืองหลักปละเมืองใหญ่สุดของสาธารณรัฐปกครองตนเองนาฆชือวัน ดินแดนส่วนแยกของประเทศอาเซอร์ไบจาน ตั้งอยู่ทางตะวันตกของบากู  เทศบาลนาฆชือวันประกอบด้วยนครนาฆชือวัน นิคมแอลีอาบัด และหมู่บ้านบัชบาชือ, Bulqan, ฮาจีนีย์แยต, Qaraçuq, Qaraxanbəyli, คุมบุล, Qarağalıq และดัชดุซ

## ภูมินามวิทยา
รูปสะกดทางการของอาเซอร์ไบจานคือ "Nakhchivan" () ชื่อนครทับศัพท์จากภาษาเปอร์เซียเป็น แนฆแจวอน (). ชื่อนครทับศัพท์จากภาษารัสเซียเป็น นาคีเชวัน () และจากภาษาอาร์มีเนียเป็น Nakhijevan ().

นครนี้ได้รับการกล่าวถึงครั้งแรกใน *[[Geography (Ptolemy)|ภูมิศาสตร์]]* ของทอเลมีเป็น *Naxuana* (, ) รูปเก่าของชื่อนี้คือ *Naxčawan* () Heinrich Hübschmann นักนิรุกติศาสตร์ รายงานว่า ชื่อนี้เดิมเป็นชื่อนคร และภายหลังใช้เรียกภูมิภาคโดยรอบ  Hübschmann เชื่อว่าชื่อนี้ประกอบด้วยคำว่า *Naxič* หรือ *Naxuč* (อาจเป็นชื่อบุคคล) กับ *awan* ศัพท์ภาษาอาร์มีเนีย (ซึ่งมาจากกลุ่มภาษาอิหร่าน) ที่หมายถึง "สถานที่, เมือง"

## อ้างอิง

## บรรณานุกรม
* 
* 
* 
* 
* 
* 
* 
* 
* 
*Jamalova Nigar. Armenia’s plans on the Nakhchivan territory and the countermeasures of the Azerbaijan government (1918-1920). Journal of Azərbaycan Tarixşünaslığı / Azerbaijan Historiography. 2024/6. p.25-49

## แหล่งข้อมูลอื่น

* Nakhchivan Guide
* Nakhchivan Portal
* 
* World Gazetteer: Azerbaijan – World-Gazetteer.com
มหาวิทยาลัยรัฐจอร์เจียสเตต

**มหาวิทยาลัยจอร์เจียสเตต** (Georgia State University หรือเรียกสั้น ๆ ว่า Georgia State, State หรือ GSU) เป็นมหาวิทยาลัยวิจัยของรัฐ ตั้งอยู่ในเมืองแอตแลนตา มลรัฐจอร์เจีย สหรัฐอเมริกา ก่อตั้งขึ้นในปี พ.ศ. 2456 (ค.ศ. 1913) เป็นหนึ่งในสี่มหาวิทยาลัยวิจัยของระบบมหาวิทยาลัยแห่งรัฐจอร์เจีย (University System of Georgia) นอกจากนี้ ยังเป็นสถาบันการศึกษาระดับอุดมศึกษาที่มีนักศึกษาเข้าศึกษาในชั้นเรียนมากที่สุดในรัฐ โดยมีจำนวนนักศึกษาทั้งสิ้นประมาณ 50,000 คน รวมถึงนักศึกษาระดับปริญญาตรีและบัณฑิตศึกษาประมาณ 33,000 คนที่วิทยาเขตหลักในดาวน์ทาวน์แอตแลนตา

มหาวิทยาลัยจอร์เจียสเตตได้รับการจัดอยู่ในกลุ่ม “R1: มหาวิทยาลัยระดับปริญญาเอก – มีการใช้จ่ายเพื่อการวิจัยและการผลิตปริญญาเอกในระดับสูงมาก” มหาวิทยาลัยแห่งนี้ถือเป็นสถาบันของรัฐที่ครอบคลุมที่สุดในรัฐจอร์เจีย โดยเปิดสอนหลักสูตรมากกว่า 250 หลักสูตร ครอบคลุมกว่า 100 สาขาวิชา ภายใต้ 10 คณะและโรงเรียนทางวิชาการ

มหาวิทยาลัยจอร์เจียสเตตมีห้องสมุดสองแห่ง ได้แก่ University Library ซึ่งแบ่งเป็น Library North และ Library South ที่วิทยาเขตหลัก และมีสาขาในวิทยาลัย Perimeter College อีกด้วย และ Law Library ซึ่งตั้งอยู่ที่วิทยาเขตหลักเช่นกัน ทั้งสองห้องสมุดมีทรัพยากรสารสนเทศรวมกันมากกว่า 13 ล้านรายการ และทำหน้าที่เป็นคลังเอกสารของรัฐบาลกลาง มหาวิทยาลัยจอร์เจียสเตตมีผลกระทบทางเศรษฐกิจต่อรัฐจอร์เจียมูลค่ากว่า 3.2 พันล้านดอลลาร์สหรัฐ

ทีมกีฬาระหว่างมหาวิทยาลัยของมหาวิทยาลัยจอร์เจียสเตต ใช้ชื่อว่า Georgia State Panthers แข่งขันในระดับ NCAA Division I ภายใต้ Sun Belt Conference ซึ่งมหาวิทยาลัยจอร์เจียสเตตเป็นหนึ่งในสมาชิกผู้ก่อตั้งของการประชุมนี้อีกด้วย

## อ้างอิง

หมวดหมู่:สถาบันอุดมศึกษาในรัฐจอร์เจีย
สุสานแห่งชาติอาร์ลิงตัน

thumb|มุมมองทางอากาศของทางเข้าด้านตะวันออกของสุสานแห่งชาติอาร์ลิงตันและอนุสรณ์สถานสตรีทหารของสุสานในเดือนสิงหาคม ค.ศ. 2013
**สุสานแห่งชาติอาร์ลิงตัน** () เป็นสุสานที่ใหญ่ที่สุดในระบบสุสานแห่งชาติสหรัฐ และเป็นหนึ่งในสองแห่งที่อยู่ภายใต้การดูแลของกองทัพบกสหรัฐ มีผู้ถูกฝังอยู่ที่นี่มากกว่า 400,000 คนในพื้นที่ 639 เอเคอร์ (259 เฮกตาร์) ในเทศมณฑลอาร์ลิงตัน รัฐเวอร์จิเนีย 

สุสานแห่งชาติอาร์ลิงตันก่อตั้งขึ้นเมื่อ 13 พฤษภาคม ค.ศ. 1864 ในช่วงสงครามกลางเมืองอเมริกาภายหลังจากที่รัฐบาลกลางสหรัฐได้ยึดที่ดินอาร์ลิงตัน ซึ่งเป็นที่ตั้งของสุสาน จากการเป็นกรรมสิทธิ์ส่วนตัวของครอบครัวของนายพลรอเบิร์ต อี. ลี นายพลกองทัพสมาพันธรัฐสืบเนื่องจากข้อพิพาทด้านภาษีเหนือทรัพย์สินดังกล่าว สุสานแห่งนี้จัดการโดยทบวงทหารบกสหรัฐ ข้อมูล ณ ค.ศ. 2024 ระบุว่ามีการจัดพิธีศพที่นี่ประมาณ 27 ถึง 30 งานในวันธรรมดาและระหว่าง 6 ถึง 8 งานในวันเสาร์ หรือคิดเป็น 141 ถึง 158 งานต่อสัปดาห์

ในเดือนเมษายน ค.ศ. 2014 เขตประวัติศาสตร์สุสานแห่งชาติอาร์ลิงตัน รวมถึงสุสานแห่งชาติอาร์ลิงตัน อาร์ลิงตันเฮาส์ เมมโมเรียลไดรฟ์ อนุสรณ์สถานสตรีทหาร และสะพานอนุสรณ์อาร์ลิงตัน ได้รับการขึ้นทะเบียนในทะเบียนสิ่งสำคัญทางประวัติศาสตร์แห่งชาติ

## ดูเพิ่ม
* รายชื่อสุสานแห่งชาติ
* รายชื่อสถานที่ฝังศพประธานาธิบดีและรองประธานาธิบดีสหรัฐ
* รายชื่อสถานที่ฝังศพผู้พิพากษาศาลสูงสุดสหรัฐอเมริกา
* 
* สุสานทหารและนักบินแห่งชาติสหรัฐ สุสานอีกแห่งที่ดูแลโดยทบวงทหารบกสหรัฐ

## อ้างอิง

* 
* 
** 
* 
* 
* 
* 
* 
* 
* 
* 
** Webcast Author Interview at the Pritzker Military Museum & Library on May 27, 2010
*  Via 
* 

## แหล่งข้อมูลอื่น

* 
* Grave finding link (official)
* Memorial Tree listing (official)
* History of Arlington Cemetery and Arlington House by National Park Service
* Arlington Cemetery: Hallowed Ground, a March 11, 2010 *[[Life (magazine)|Life]]* magazine article (archived copy)
* Arlington National Cemetery, a 2014 WETA-TV video
* CWGC: Arlington National Cemetery at the Commonwealth War Graves Commission (CWGC)
* Archive of ArlingtonCemetery.net An unofficial website listing interments, has researched information from a civilian non-employee, current site no longer maintained.
* Wreaths Across America official site
; Historic American Buildings Survey (HABS) links
* Old Potting House, Arlington National Cemetery, Arlington, Arlington County, VA at HABS
* Arlington National Cemetery, Old Amphitheater, Arlington, Arlington County, VA at HABS
* Arlington National Cemetery, Ord-Weitzel Gate, Arlington, Arlington County, VA at HABS
* Arlington National Cemetery, USS ''Maine'' Memorial, Arlington, Arlington County, VA at HABS
* Arlington National Cemetery, Columns and Gates, Arlington, Arlington County, VA at HABS


หมวดหมู่:ก่อตั้งในรัฐเวอร์จิเนียในปี พ.ศ. 2407
หมวดหมู่:สุสานแอฟริกัน-อเมริกันในรัฐเวอร์จิเนีย
หมวดหมู่:สุสานที่ก่อตังในทศวรรษ 1860
หมวดหมู่:สุสานของประธานาธิบดีสหรัฐ
หมวดหมู่:สุสานแห่งชาติสหรัฐ
ออกัสตา (รัฐจอร์เจีย)

**ออกัสตา** () เป็นนครที่ตั้งอยู่บริเวณชายแดนด้านตะวันออกและตอนกลางของรัฐจอร์เจีย สหรัฐอเมริกา และเป็นที่ตั้งเทศมณฑลของเทศมณฑลริชมอนด์ เมืองที่ตั้งอยู่ฝั่งตรงข้ามแม่น้ำสะวันนาห์ คือเมืองนอร์ทออกัสตา รัฐเซาท์แคโรไลนา ซึ่งเป็นจุดที่เริ่มเดินเรือได้ ออกัสตาเป็นเมืองที่มีประชากรมากเป็นอันดับสามของรัฐจอร์เจีย (รองจากโคลัมบัส) เมืองตั้งอยู่ในภูมิภาคฟอลไลน์

สำนักงานสำรวจสำมะโนประชากรแห่งสหรัฐอเมริการะบุว่าเมืองออกัสตามีประชากรในปี 2020 จำนวน 202,081 คน ไม่รวมเมืองอิสระอย่างไบลท์และเฮฟซิบาห์ที่ตั้งอยู่ในเขตของเทศมณฑลออกัสตา-ริชมอนด์ เป็นเมืองที่มีประชากรมากเป็นอันดับ 124 ในสหรัฐอเมริกา และเป็นเขตมหานครที่ใหญ่เป็นอันดับ 92 

## อ้างอิง

หมวดหมู่:เมืองในรัฐจอร์เจีย
ท่าอากาศยานนานาชาติเจอรัลด์ อาร์. ฟอร์ด

**ท่าอากาศยานนานาชาติแกรนด์แรพิดส์ เจอรัลด์ อาร์. ฟอร์ด** ()  เป็นท่าอากาศยานพาณิชย์ที่ตั้งอยู่ในตำบลแคสเคด ห่างจากแกรนด์แรพิดส์ รัฐมิชิแกน สหรัฐอเมริกา ไปทางตะวันออกเฉียงใต้ประมาณ  สิ่งอำนวยความสะดวกนี้เป็นของคณะกรรมาธิการเทศมณฑลเคนต์และบริหารโดยหน่วยงานอิสระ แผนบูรณาการระบบท่าอากาศยานแห่งชาติ ค.ศ. 2017–2021 ขององค์การบริหารการบินแห่งชาติสหรัฐ (FAA) จัดประเภทให้เป็นสถานที่ให้บริการเชิงพาณิชย์หลักที่มีขนาดท่าหลักเล็ก

สิ่งอำนวยความสะดวกแห่งนี้เปิดให้บริการในชื่อ **ท่าอากาศยานเทศมณฑลเคนต์** (Kent County Airport) แต่ต่อมาในเดือนธันวาคม ค.ศ. 1999 ได้เปลี่ยนชื่อตามชื่อของเจอรัลด์ อาร์. ฟอร์ด ประธานาธิบดีสหรัฐคนที่ 38 ซึ่งฟอร์ดเคยเป็นผู้แทนของพื้นที่แกรนด์แรพิดส์ในสภาผู้แทนราษฎรสหรัฐตั้งแต่ ค.ศ. 1949 ถึง 1973

## ดูเพิ่ม
* รายชื่อท่าอากาศยานในรัฐมิชิแกน

## อ้างอิง

## แหล่งข้อมูลอื้น
*
*สำนักงานการบินรัฐมิชิแกน
*
*

หมวดหมู่:การขนส่งในแกรนด์แรพิดส์ รัฐมิชิแกน
หมวดหมู่:ท่าอากาศยานในรัฐมิชิแกน
หมวดหมู่:เศรษฐกิจของแกรนด์แรพิดส์ รัฐมิชิแกน
หมวดหมู่:อาคารและสิ่งปลูกสร้างทางการขนส่งในเทศมณฑลเคนต์ รัฐมิชิแกน
โดราเอมอนเดอะมูฟวี่: ปราสาทใต้สมุทรของโนบิตะ

() เป็นภาพยนตร์แอนิเมชันแนวผจญภัย, นิยายวิทยาศาสตร์ ของญี่ปุ่น สร้างขึ้นจากซีรีส์ *[[โดราเอมอน]]* ผลงานของ ฟูจิโกะ เอฟ. ฟูจิโอะ ซึ่งมีกำหนดเข้าฉายในปี พ.ศ. 2569 เป็นภาพยนตร์ลำดับที่ 45 ของโดราเอมอนฉบับภาพยนตร์ และเป็นภาพยนตร์ที่เป็นการฉลองครบรอบ 20 ปี โดราเอมอนฉบับภาพยนตร์ยุค 2005 นับตั้งแต่ ไดโนเสาร์ของโนบิตะ 2006 

ภาพยนตร์ได้ประกาศเปิดตัวอย่างเป็นทางการวันที่ 6 กันยายน พ.ศ. 2568 เป็นการนำภาพยนตร์ในปี 1983 คือ โดราเอมอน ตอน ผจญภัยใต้สมุทร กลับมาสร้างใหม่อีกครั้ง และเป็นการกลับมาของภาพยนตร์รีเมคในรอบ 4 ปีนับตั้งแต่ โดราเอมอน ตอน สงครามอวกาศจิ๋วของโนบิตะ 2021 ซึ่งออกฉายไปเมื่อปี พ.ศ. 2565 กำกับภาพยนตร์โดย เท็ตสึโอะ ยาจิมะ และเขียนบทภาพยนตร์โดย อิซาโอะ มุรายามะ กำหนดออกฉายในประเทศญี่ปุ่นวันที่ 27 กุมภาพันธ์ พ.ศ. 2569

## นักพากย์

## พนักงาน
* ต้นฉบับ: ฟูจิโกะ เอฟ. ฟูจิโอะ
* ผู้กำกับ: เท็ตสึโอะ ยาจิมะ
* บทภาพยนตร์: อิซาโอะ มุรายามะ
* ประพันธ์ดนตรี: ทาคายูกิ ฮัตโตริ
* บริษัทผู้ผลิต: ชินเอแอนิเมชัน, ทีวีอาซาฮิคอร์เปอร์เรชันและเอดีเค

## เพลงประกอบภาพยนตร์
* **เพลงเปิด**:  夢をかなえてドラえもん ช่วยทำความฝันให้เป็นจริงด้วย โดราเอมอน ขับร้องโดย MAO
* **เพลงปิด**: Honto ขับร้องโดย ซูมิกะ

## อ้างอิง

## แหล่งข้อมูลอื่น
*  

หมวดหมู่:โดราเอมอนฉบับภาพยนตร์
หมวดหมู่:ภาพยนตร์ญี่ปุ่น
หมวดหมู่:ภาพยนตร์ญี่ปุ่นที่ออกฉายในปี พ.ศ. 2569
หมวดหมู่:ภาพยนตร์อนิเมะที่ออกฉายในปี พ.ศ. 2569
หมวดหมู่:ภาพยนตร์โดยโตโฮ
หมวดหมู่:ภาพยนตร์ผจญภัยบันเทิงคดีแนววิทยาศาสตร์
ชาวซาร์เมเชีย

**ชาวซาร์เมเชีย** ( ; ;  ) เป็นสมาพันธ์กลุ่มชนอิหร่านโบราณขนาดใหญ่ ซึ่งเป็นนักขี่ม้าเร่ร่อนที่ปกครองที่ราบกว้างพอนทิกตั้งแต่ราวศตวรรษที่ 5 ก่อนคริสตกาล จนถึงคริสต์ศตวรรษที่ 4

การอ้างอิงถึงชาวซาร์เมเชียที่เก่าแก่ที่สุดปรากฎอยู่ในคัมภีร์อเวสตะ ในชื่อ *Sairima-* ซึ่งได้กลายมาเป็น **Sarm* และ ''Salm'' ในหลักฐานของอิหร่านในภายหลัง ชาวซาร์เมเชียมีต้นกำเนิดในที่ราบกว้างยูเรเชียตอนกลาง และเป็นส่วนหนึ่งของวัฒนธรรมซิทที่กว้างขวางออกไป ราวศตวรรษที่ 4 และ 3 ก่อนคริสตกาล ชาวซาร์เมเชียอพยพไปทางทิศตะวันตกและมีอำนาจเหนือชาวซิทที่มีความสัมพันธ์ใกล้เคียงกันใน 200 ปีก่อนคริสตกาล ชาวซาร์เมเชียครอบคลุมพื้นที่ตั้งแต่แม่น้ำวิสวาไปจนถึงปากแม่น้ำดานูบและทางตะวันออกของแม่น้ำวอลกาใน 100 ปีก่อนคริสตกาล ซึ่งเป็นช่วงที่ยิ่งใหญ่ที่สุดเท่าที่มีการจดบันทึกมา นอกจากนี้ชาวซาร์เมเชียยังมีพื้นที่ที่ติดกับชายทะเลดำและทะเลแคสเปียน และติดกับภูมิภาคคอเคซัสทางตอนใต้

ในคริสต์ศตวรรษที่ 1 ชาวซาร์เมเชียและชนเผ่าเจอร์มานิกเข้ารุกรานจักรวรรดิโรมัน อำนาจของชาวซาร์เมเชียเหนือที่ราบกว้างพอนทิกสิ้นสุดลงโดยชาวกอทซึ่งเป็นชาวเจอร์มานิกในคริสต์ศตวรรษที่ 3 ด้วยการรุกรานของชาวฮันในคริสต์ศตวรรษที่ 4 ชาวซาร์เมเชียจำนวนมากตั้งถิ่นฐานในจักรวรรดิโรมันตะวันตกพร้อมกับชาวกอทและชนเผ่าเจอร์มานิกอื่น ๆ (โดยเฉพาะอย่างยิ่งกับชาวแวนดัล) ในบางครั้งที่ราบกว้างวอลกา–ดอนตอนล่างได้รับการขนานนามว่าเป็น “มาตุภูมิซาร์เมเชีย” เนื่องจากในช่วงศตวรรษที่ 5 ก่อนคริสตกาล ชาวซาร์เมเชียปกครองพื้นที่ส่วนใหญ่ซึ่งอยู่ในประเทศรัสเซียในปัจจุบัน โดยเฉพาะอย่างยิ่งกับพื้นที่ระหว่างเทือกเขายูรัลและแม่น้ำดอน

ในราชอาณาจักรบอสพอรัส ชาวซาร์เมเชียปรับตัวให้เข้ากับอารยธรรมกรีก ในขณะที่ชาวซาร์เมเชียกลุ่มอื่น ๆ ถูกกลืนเข้ากับชาวมีโอเชียซึ่งเป็นบรรพบุรุษของชาวเซอร์แคสเซีย ชาวแอลัน ชาวกอท และชาวสลาฟยุคแรก ในยุคกลางตอนต้นชาวแอลันดำรงอยู่ในคอเคซัสตอนเหนือ ซึ่งในเวลาต่อมาได้ให้กำเนิดกลุ่มชาติพันธุ์ออเซติกในปัจจุบัน ขุนนางโปแลนด์ในยุคใหม่ตอนต้น หรือชลัคตา () อ้างว่าสืบเชื้อสายมาจากชาวซาร์เมเชีย การศึกษาด้านจีโนมชี้ให้เห็นว่าชาวซาร์เมเชียอาจมีพันธุกรรมที่คล้ายคลึงกับกลุ่มชนยามนายา ซึ่งเป็นกลุ่มชนในยุคสำริดทางทิศตะวันออก

## อ้างอิง

### บรรณานุกรม

;หนังสือ
*

;วารสาร
* 

หมวดหมู่:กลุ่มชนคอเคซัส
หมวดหมู่:ประวัติศาสตร์บอลข่าน
การาแมลู

***การาแมลู*** () เป็นภาพยนตร์บราซิลแนวดรามาที่ออกฉายในปี พ.ศ. 2568 กำกับโดย Diego Freitas และแสดงนำโดย Arianne Botelho, Noemia Oliveira, อาเดมารา, เคลซี อีการ์ด, บรูนู วีนีซียุส และโรเจอร์ โกเบธ

## เนื้อเรื่อง

## นักแสดง

* ราฟาแอล วิทตี รับบท เปดรู (Pedro)
* Amendoim รับบท การาแมลู (Caramelo)
* Arianne Botelho รับบท กามีลา (Camila)
* Noemia Oliveira
* อาเดมารา
* เคลซี อีการ์ด
* บรูนู วีนีซียุส
* โรเจอร์ โกเบธ
* โอลิเวีย อาราอูฌู
* คริสตินา เปเรย์รา
* Carolina Ferraz
* Paola Carosella

## การตอบรับ
ในอะโดโรซีนีม่า (AdoroCinema) ให้คะแนนเฉลี่ยอยู่ที่ 4,6 จาก 5

## อ้างอิง

## แหล่งข้อมูลอื่น

* 
* 
* 
* 

หมวดหมู่:ภาพยนตร์ที่ออกฉายในปี พ.ศ. 2568
หมวดหมู่:ภาพยนตร์บราซิล
หมวดหมู่:ภาพยนตร์ภาษาโปรตุเกส
หมวดหมู่:ภาพยนตร์เกี่ยวกับสุนัข
หมวดหมู่:ภาพยนตร์ชีวิต
หมวดหมู่:ภาพยนตร์ต้นฉบับของเน็ตฟลิกซ์
รัฐบาลเซบัสเตียง เลอกอร์นูว์ 1

**รัฐบาลเซบัสเตียง เลอกอร์นูว์ 1** (; 5 – 6 ตุลาคม ค.ศ. 2025) เป็น**คณะรัฐบาลฝรั่งเศส คณะที่ 47** ซึ่งจัดตั้งภายหลังแอมานุแอล มาครง ประธานาธิบดี ได้แต่งตั้งเซบัสเตียง เลอกอร์นูว์ รัฐมนตรีว่าการกระทรวงกองทัพในหลายคณะรัฐบาลที่ผ่านมา เป็นนายกรัฐมนตรี เมื่อวันที่ 9 กันยายน ค.ศ. 2025

ก่อนหน้านั้น สมาชิกสมัชชาแห่งชาติได้ลงมติไม่ไว้วางใจรัฐบาลของฟร็องซัว บายรู ทำให้เขาถูกขับออกจากตำแหน่งนายกรัฐมนตรีและส่งผลให้รัฐบาลสิ้นสุด

## เบื้องหลัง

เมื่อวันที่ 8 กันยายน ค.ศ. 2025 ได้มีการลงมติไว้วางใจรัฐบาลของฟร็องซัว บายรู นายกรัฐมนตรีในขณะนั้น ซึ่งบายรูเรียกโดยตนเองเนื่องจากการไม่เจรจาการแผนงบประมาณที่ถูกนำเสนอไป ผลการลงมติไว้วางใจรัฐบาลนั้นปรากฎว่าสมาชิกสมัชชาแห่งชาติไม่ไว้ว่างใจรัฐบาล โดยมี 364 เสียงลงมติไม่ไว้วางใจ ทั้งทั้งที่มี 194 เสียงที่สนับสนุนรัฐบาลนั้น

จากนั้น แอมานุแอล มาครงก็รับยืนหนังสือลาออกของบายรูในวันต่อมา แล้วแต่งตั้งนายกรัฐมนตรีคนใหม่ในวันรุ่งขึ้น ซึ่งเป็นเซบัสเตียง เลอกอร์นูว์ อดีตรัฐมนตรีว่าการหลายกระทรวง (ล่าสุดก็คือกระทรวงกองทัพ) ภายใต้คณะรัฐบาลหลายคณะที่ผ่านมาตั้งแต่ ค.ศ. 2017

## ประวัติ

### การแต่งตั้งคณะรัฐบาล
หลังจากได้รับการแต่งตั้งเป็นนายกรัฐมนตรี เซบัสเตียง เลอกอร์นูว์ก็เริ่มหารือกับพรรคการเมืองหลาย ๆ ฝ่าย พร้อมกับสหภาพแรงงาน เพื่อร่างกฎหมายงบประมาณและการแต่งตั้งรัฐบาล กระทั้งการประกาศคณะรัฐมนตรีชุดใหม่ใน วันที่ 5 ตุลาคม ค.ศ. 2025

## การสิ้นสุดรัฐบาล
เมื่อเผชิญกับหลายประการ เช่น การแต่งตั้งรัฐมนตรีส่วนใหญ่ที่ดำรงตำแหน่งอยู่แล้วในรัฐบาลบายรูอีกครั้ง รวมถึงการกลับมาของอดีตรัฐมนตรีอย่างเช่น บรูโน่ เลอ แมร์ (ที่ดำรงตำแหน่งรัฐมนตรีว่าการกระทรวงเศรษฐกิจระหว่าง ค.ศ. 2017 ถึง ค.ศ. 2024 ซึ่งได้รับตำแหน่งเป็นรัฐมนตรีว่าการกระทรวงกองทัพในคณะรัฐบาลชุดนี้) และการเรียกร้องจากพรรคเลเรปูว์บลีแก็งให้มีกระทรวงหนึ่งในสามและยังขู่ว่าจะถอนตัวจากการสนับสนุนรัฐบาล นายกรัฐมนตรีจึงยืนหนังสือลาออกในวันที่ถัดมา ซึ่งมาครงยอมรับ

โดยมีเวลาเพียง 14 ชั่วโมงระหว่างการแต่งตั้งรัฐมนตรีและการลาออกของนายกรัฐมนตรี นับเป็นรัฐบาลที่อายุสั้นที่สุดในประวัติศาสตร์ของสาธารณรัฐฝรั่งเศส

ต่อมา เซบัสเตียง เลอกอร์นูว์ก็ได้รับการแต่งตั้งเป็นนายกรัฐมนตรีอีกครั้ง เมื่อวันที่ 10 ตุลาคม ค.ศ. 2025

## หมายเหตุ


## อ้างอิง


หมวดหมู่:การเมืองฝรั่งเศส
หมวดหมู่:คณะรัฐมนตรีที่ก่อตั้งในปี พ.ศ. 2568
หมวดหมู่:รัฐบาลฝรั่งเศส
หมวดหมู่:สาธารณรัฐฝรั่งเศสที่ 5
ชาวเอสโตเนีย

**ชาวเอสโตเนีย** (, ) เป็นกลุ่มชาติพันธุ์ฟินนิกซึ่งมีถิ่นกำเนิดในภูมิภาคทะเลบอลติก ในยุโรปตอนเหนือ โดยมีรัฐชาติคือประเทศเอสโตเนีย 

ชาวเอสโตเนียส่วนใหญ่พูดภาษาเอสโตเนีย ซึ่งเป็นภาษาที่มีความใกล้ชิดกับกลุ่มภาษาฟินนิกอื่น ๆ เช่น ภาษาฟินแลนด์  ภาษาคาเรเลีย และภาษาลิโวเนีย กลุ่มภาษาฟินนิกเป็นกลุ่มย่อยของตระกูลภาษายูรัล ซึ่งรวมถึงกลุ่มภาษาซามีด้วย ภาษาเหล่านี้มีความแตกต่างอย่างชัดเจนจากภาษาพื้นเมืองอื่น ๆ ส่วนใหญ่ที่พูดในยุโรป ซึ่งส่วนใหญ่จัดอยู่ในตระกูลภาษาอินโด-ยูโรเปียน ชาวเอสโตเนียยังสามารถจำแนกเป็นกลุ่มย่อยตามสำเนียงถิ่น (เช่น โวรอส และเซทอส) แม้ว่าการแบ่งแยกเหล่านี้จะลดความชัดเจนลงเนื่องจากการอพยพภายในประเทศและการขยายตัวเขตเมืองอย่างรวดเร็วในเอสโตเนียในช่วงศตวรรษที่ 20

## อ้างอิง

หมวดหมู่:ชาวเอสโตเนีย
ศัจกร ฉลาด

**ศัจกร ฉลาด** (เกิด 19 กุมภาพันธ์ พ.ศ. 2541) ชื่อเล่น **เพิร์ล** เป็นนักแสดงชาวไทย สังกัดช่องวัน 31 เป็นที่รู้จักจากละครเรื่องกฎแห่งรักดึงดูด (2566) บางกอกคณิกา (2567) และสลักรักในแสงจันทร์ (2568)

## ประวัติ
ศัจกร ฉลาด มีชื่อเล่นว่า เพิร์ล เกิดวันที่ 19 กุมภาพันธ์ พ.ศ. 2541 สำเร็จการศึกษาจากวิทยาลัยวิทยาศาสตร์และเทคโนโลยีการกีฬา มหาวิทยาลัยมหิดล และก่อนหน้านี้เคยเป็นนักกีฬาเทนนิส

เริ่มเข้าสู่วงการบันเทิงโดยเริ่มจากถ่ายแบบและโฆษณา มีผลงานการแสดงเรื่องแรกคือ Don T Sleep My Hero จากนั้น ศัจกรได้เข้าร่วมแข่งขันรายการ The Next One เข้ารอบ 8 คนสุดท้าย ต่อมาเขาได้ร่วมแสดงในละครแนวประวัติศาสตร์เรื่องบางกอกคณิกา โดยรับบทเป็น นาถ

ในปี พ.ศ. 2568 เขารับบทนำในละครแนวย้อนยุค BL เรื่องสลักรักในแสงจันทร์ รับบท ศศิน ละครเรื่องนี้ออกอากาศทางช่องวัน 31 และเผยแพร่ไปทั่วโลกโดย GagaOOLala

## ผลงานการแสดง
### ละครโทรทัศน์

## การประกวด
* The Next One

## ผลงานเพลง

### ซิงเกิล

* เพียงแค่ใจเรารักกันในคืนพระจันทร์เต็มดวง - ร้องร่วมกับ ภีมพล พาณิชย์ธำรง

## รางวัลและการเสนอชื่อ

## อ้างอิง

หมวดหมู่:บุคคลที่เกิดในปี พ.ศ. 2541
หมวดหมู่:บุคคลที่ยังมีชีวิตอยู่
หมวดหมู่:บุคคลจากวิทยาลัยวิทยาศาสตร์และเทคโนโลยีการกีฬา มหาวิทยาลัยมหิดล
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงสังกัดช่องวัน
ท่าอากาศยานแห่งชาติวิชิทอ ดไวต์ ดี. ไอเซนฮาวร์

**ท่าอากาศยานแห่งชาติวิชิทอ ดไวต์ ดี. ไอเซนฮาวร์** ()  เป็นท่าอากาศยานพาณิชย์ที่ตั้งอยู่ห่างจากใจกลางวิชิทอ รัฐแคนซัส สหรัฐอเมริกา ไปทางทิศตะวันตก  เป็นท่าอากาศยานที่ใหญ่ที่สุดและพลุกพล่านที่สุดในรัฐแคนซัส ตั้งอยู่ทางใต้ของทางหลวงสหรัฐหมายเลข 54 ในวิชิทอตะวันตกเฉียงใต้ ครอบคลุมพื้นที่ 3,248 เอเคอร์ (1,314 เฮกตา) และประกอบด้วยทางวิ่งสามเส้น

ท่าอากาศยานแห่งนี้ยังถูกเรียกสั้น ๆ ว่า **ท่าอากาศยานแห่งชาติไอเซนฮาวร์** (Eisenhower National Airport) หรือชื่อเดิมคือ **ท่าอากาศยานมิด-คอนติเนนต์** (Mid-Continent Airport) รหัสสนามบิน **ICT** ยังเป็นชื่อเล่นของเมืองอีกด้วย เดิมเป็นที่รู้จักในชื่อ **ท่าอากาศยานวิชิทอ มิด-คอนติเนนต์** (Wichita Mid-Continent Airport) ตั้งแต่ ค.ศ. 1973 จนกระทั่ง ค.ศ. 2014 เมื่อมีการเปลี่ยนชื่อเพื่อเป็นเกียรติแก่ดไวต์ ดี. ไอเซนฮาวร์ ประธานาธิบดีสหรัฐคนที่ 34 (ดำรงตำแหน่งตั้งแต่ ค.ศ. 1953 ถึง 1961) บ้านในวัยเด็ก พิพิธภัณฑ์ และหอสมุดประธานาธิบดีของเขาตั้งอยู่ที่ศูนย์ประธานาธิบดีไอเซนฮาวร์ในแอบิลีน รัฐแคนซัส การเปลี่ยนชื่อได้รับการอนุมัติโดยสภานครวิชิทอในเดือนพฤษภาคม ค.ศ. 2014 และมีผลอย่างเป็นทางการโดยองค์การบริหารการบินแห่งชาติ (FAA) เมื่อวันที่ 13 พฤศจิกายน ค.ศ. 2014 อาคารผู้โดยสารปัจจุบันของท่าอากาศยานเปิดให้บริการเมื่อวันพุธที่ 3 มิถุนายน ค.ศ. 2015

**ท่าอากาศยาน ICT** ยังเป็นที่ตั้งสำนักงานใหญ่และโรงงานผลิตหลักของเซสนา รวมถึงเป็นศูนย์บริการของบอมบาดิเอร์สำหรับเลียร์เจ็ตและเจ็ตธุรกิจอื่น ๆ

## ดูเพิ่ม
* รายชื่อท่าอากาศยานในรัฐแคนซัส
* วิชิทอทรานสิต

## อ้างอิง

## แหล่งข้อมูลอื่น

* 
* 

* 
;ในอดีต
* Photos of various Wichita airports, wichitaphotos.org

หมวดหมู่:ท่าอากาศยานในรัฐแคนซัส
หมวดหมู่:ท่าอากาศยานที่ก่อตั้งในปี พ.ศ. 2496
หมวดหมู่:เศรษฐกิจของวิชทอ รัฐแคนซัส
หมวดหมู่:การขนส่งในเมืองวิชิทอ รัฐแคนซัส
ไอเซนฮาวร์
หมวดหมู่:อาคารและสิ่งปลูกสร้างในวิชิทอ รัฐแคนซัส
หมวดหมู่:ก่อตั้งในรัฐแคนซัสในปี พ.ศ. 2496
Takydromus sikkimensis

***Takydromus sikkimensis*** หรือ **สางห่าสิกขิม** เป็นสายพันธุ์ของกิ้งก่าในวงศ์ Lacertidae ถือเป็นสัตว์เฉพาะถิ่นในประเทศอินเดีย

## อ้างอิง

หมวดหมู่:สกุลสางห่า
หมวดหมู่:สัตว์เลื้อยคลานในประเทศอินเดีย
พิพิธภัณฑ์แสตมป์ไทย

**พิพิธภัณฑ์แสตมป์ไทย** หรือ **พิพิธภัณฑ์ตราไปรษณียากร สามเสนใน** เป็นพิพิธภัณฑ์ไปรษณีย์ที่ก่อตั้งโดยบริษัท ไปรษณีย์ไทย จำกัด ตั้งอยู่บนชั้น 2 ของอาคารปฎิบัติการไปรษณีย์สามเสนใน ด้านหลังที่ทำการไปรษณีย์สามเสนในบริเวณสะพานควาย ถนนพหลโยธิน แขวงสามเสนใน เขตพญาไท กรุงเทพมหานคร

## ส่วนจัดแสดง

พิพิธภัณฑ์แสตมป์ไทยแบ่งพื้นที่เป็น 4 ส่วน:
* พื้นที่แสดงนิทรรศการถาวรและคอลเลกชันสะสม: นำเสนอเกี่ยวกับประวัติความเป็นมาของการไปรษณีย์ไทยและแสตมป์ยุคเริ่มแรก มีการรวบรวมแสตมป์ในประเทศไทยตั้งแต่รัชสมัยพระบาทสมเด็จพระจุลจอมเกล้าเจ้าอยู่หัว (รัชกาลที่ 5) จนถึงปัจจุบันจำนวนมากกว่า 1,000 ชุด และยังมีการวบรวมแสตมป์นานาชาติจากมากกว่า 200 ประเทศที่เข้าร่วมสหภาพไปรษณีย์สากล (Universal Postal Union; UPU)
* พื้นที่แสดงนิทรรศการหมุนเวียน: อยู่บริเวณส่วนหน้าของพิพิธภัณฑ์ จัดแสดงนิทรรศการหมุนเวียนและแสตมป์ชุดพิเศษในโอกาสต่าง ๆ
* พื้นที่จำหน่ายของที่ระลึก: อยู่บริเวณส่วนหน้าของพิพิธภัณฑ์ จำหน่ายแสตมป์ที่ระลึกทั้งเก่าและใหม่
* ห้องสมุด: รวบรวมหนังสือให้ความรู้เกี่ยวกับแสตมป์ทั้งภาษาไทยและภาษาต่างประเทศ

## อ้างอิง

## แหล่งข้อมูลอื่น
* 
* พิพิธภัณฑ์ตราไปรษณียากร สามเสนใน ที่เว็บไซต์มิวเซียมไทยแลนด์
* พิพิธภัณฑ์ตราไปรษณียากร (สามเสนใน) ที่เว็บไซต์ฐานข้อมูลพิพิธภัณฑ์ในประเทศไทย ศูนย์มานุษยวิทยาสิรินธร 
* พิพิธภัณฑ์และห้องสมุดตราไปรษณียากร ที่เว็บไซต์การท่องเที่ยวแห่งประเทศไทย

แสตมป์ไทย

แสตมป์ไทย
หมวดหมู่:ก่อตั้งในกรุงเทพมหานครในปี พ.ศ. 2516
แสตมป์ไทย
Takydromus yunkaiensis

***Takydromus yunkaiensis*** หรือ **Yunkai grass lizard** เป็นสายพันธุ์ของกิ้งก่าในวงศ์ Lacertidae ถือเป็นสัตว์เฉพาะถิ่นในประเทศจีน

## อ้างอิง

หมวดหมู่:สกุลสางห่า
หมวดหมู่:สัตว์เลื้อยคลานในประเทศจีน
Takydromus viridipunctatus

***Takydromus viridipunctatus*** เป็นสายพันธุ์ของกิ้งก่าในวงศ์ Lacertidae ถือเป็นสัตว์พื้นถิ่นในไต้หวัน

## อ้างอิง

หมวดหมู่:สกุลสางห่า
วัดชะแล้

**วัดชะแล้** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลชะแล้ อำเภอสิงหนคร จังหวัดสงขลา

วัดชะแล้ตั้งวัดเมื่อ พ.ศ. 1999 ได้รับพระราชทานวิสุงคามสีมาเมื่อ พ.ศ. 2497 วัดมีโบสถ์เขาตก ค้นพบเมื่อประมาณ พ.ศ. 2407 พบเศียรพระพุทธรูปโผล่อยู่บนดิน เมื่อนำดินออกจึงพบพระพุทธรูปที่สมบูรณ์ จึงได้นำมาทำความสะอาดและประดิษฐานไว้ภายหลังสร้างวิหารคลุม เรียกชื่อของพระพุทธรูปองค์นี้ว่า *พระโบสถ์ตก* ต่อมามีพระภิกษุที่จำพรรษา ชื่อ ภิกษุอ้น ได้ก่อพอกปูนโอบองค์พระพุทธรูปให้มีขนาดใหญ่ขึ้น โดยมีหน้าตักกว้าง 4 ศอกเท่าขนาดปัจจุบัน

นอกจากนี้มีพระบรมธาตุสุวรรณคีรีเจดีย์ เป็นเจดีย์รูปทรงระฆังคว่ำ คาดว่าจะมีอายุประมาณ 600 ปี ความเก่าแก่ของเจดีย์ใกล้เคียงกับวัดสทิงพระ วัดพะโคะ และวัดเขียนบางแก้ว มีการขุดพบโบราณวัตถุเช่น พระพุทธรูปสมัยลพบุรี พระพุทธรูปทองคำ แหวน เพชรพลอยทั้งที่ได้เจียรนัยเป็นหัวแหวนแล้ว และที่เป็นเม็ดเดิม ๆ รวมไปถึงเจดีย์แก้ว 3 ส่วนที่ถอดประกอบได้และส่วนกลางได้บรรจุเศษกระดูกซึ่งเชื่อว่าเป็นธาตุพระ

## อ้างอิง

ชะแล้
หมวดหมู่:โบราณสถานในจังหวัดสงขลา
วัดโพธิ์ศรี (อำเภออินทร์บุรี)

**วัดโพธิ์ศรี** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลอินทร์บุรี อำเภออินทร์บุรี จังหวัดสิงห์บุรี ตั้งอยู่ริมแม่น้ำเจ้าพระยาฝั่งตะวันออก

วัดโพธิ์ศรีสร้างขึ้นประมาณ พ.ศ. 2376 ได้รับพระราชทานวิสุงคามสีมาเมื่อ พ.ศ. 2465 มีประวัติว่าในรัชสมัยของพระบาทสมเด็จพระนั่งเกล้าเจ้าอยู่หัวได้มีประชาชนอพยพมาจากนครเวียงจันทน์ มาตั้งถิ่นฐานประกอบอาชีพอยูู่ ณ บริเวณที่ตั้งอยู่ในปัจจุบันนี้ประมาณ 100 ครอบครัว ชาวบ้านได้ร่วมกันสร้างวัด มีนายผ่อง นางสี เป็นหัวหน้าเพราะเหตุที่เมื่อแรกสร้างวัด สถานที่เป็นที่สร้างวัด มีต้นโพธิ์ใหญ่หลายต้นให้ความร่มเย็น จึงได้ชื่อว่า **วัดโพธิ์สี**  แต่ต่อมาการเขียนชื่อวัดได้เปลี่ยนมาเป็น "วัดโพธิ์ศรี" ตามที่เป็นอยู่ในปัจจุบันนี้ เป็นวัดที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (รัชกาลที่ 9) เคยเสด็จพระราชดำเนินมาทรงผูกพัทธสีมา 

วัดมีหลวงพ่อนาคเป็นพระปางนาคปรก อายุกว่า 1000 ปี บริเวณด้านหน้าวัดมีพระอินทร์เทวาธิราชทรงช้างเอราวัณ สร้างขึ้นเพื่อน้อมถวายพระราชกุศลแด่สมเด็จพระสังฆราช สกลมหาสังฆปริณายก ในโอกาสเจริญพระชันษา 100 ปี และมีหอฉันเป็นอาคารไม้เก่าแก่โบราณอายุกว่า 100 ปี

## อ้างอิง

กฤษณเวฬุพุทธาราม
กฎแห่งรักดึงดูด

***กฎแห่งรักดึงดูด*** เป็นละครโทรทัศน์ไทยที่ออกอากาศทางช่องวัน 31 ตั้งแต่วันที่ 15 กรกฎาคม ถึง 2 กันยายน พ.ศ. 2566 นำแสดงโดยธนภัทร กาวิละและรชตะ หัมพานนท์

## เรื่องย่อ
ฌาน (ธนภัทร กาวิละ) เป็นทนายความที่ฉลาดและรอบคอบ ซึ่งประสบความสำเร็จในคดีสำคัญที่มอบทั้งชื่อเสียงให้แก่เขา เมื่อถูกปลดออกจากคดีดังอย่างไม่ทันตั้งตัว เขาเริ่มสงสัยว่ามีบางอย่างไม่ชอบมาพากล และมุ่งมั่นที่จะเปิดโปงความจริงที่ซ่อนอยู่เบื้องหลังการถูกไล่ออก ด้วยแรงปรารถนาที่จะแสวงหาความยุติธรรมหรืออาจเพื่อแก้แค้น เขาจึงร่วมมือกับ ติณห์ (รชตะ หัมพานนท์) น้าชายของ ต้นข้าว (เด็กหญิงมาชิดา สุทธิกุลพานิช) เด็กสาวที่เสียชีวิตอย่างน่าเศร้าจากเหตุชนแล้วหนีซึ่งไม่เคยได้รับการคลี่คลายคดีอย่างเป็นธรรม พวกเขาเริ่มต้นการสืบสวนสุดอันตราย ซึ่งเปิดเผยทั้งแรงจูงใจและความลับที่ถูกเก็บซ่อนไว้ แม้จะมีบุคลิกที่แตกต่างกัน แต่ฌานและติณห์กลับใกล้ชิดกันมากขึ้น ขณะที่พวกเขาก้าวผ่านความซับซ้อนของคดี เมื่อสถานการณ์ยิ่งตึงเครียดและภัยคุกคามเริ่มปรากฏ พวกเขาตระหนักว่าความจริงที่แสวงหาอาจอันตรายกว่าที่คาดคิด และความผูกพันระหว่างกันอาจเป็นสิ่งเดียวที่ช่วยให้พวกเขายังคงมั่นคงอยู่

## นักแสดง
### นักแสดงหลัก
* ธนภัทร กาวิละ รับบท ฌาน
* รชตะ หัมพานนท์ รับบท ติณห์

### นักแสดงสมทบ
* ศัจกร ฉลาด รับบท เมธี
* ปรัตถกร คัยนันทน์ รับบท แทนไท
* วรฤทธิ์ เฟื่องอารมย์ รับบท ทัศน์เทพ
* ราศี วัชราพลเมฆ รับบท โรส
* ดวงดาว จารุจินดา รับบท
* วรรธนะ กัมทรทรัพย์ รับบท
* ภาวิดา มอริจจิ รับบท
* สมเจตน์ เจริญวัฒน์อนันต์ รับบท
* ด.ญ.มาชิดา สุทธิกุลพานิช รับบท ต้นข้าว
## นักแสดงรับเชิญ
* ณัฏฐ์ ทิวไผ่งาม
* ด.ญ.คีตภัทร ป้องเรือ รับบท พลอย

## เพลงประกอบละคร

* ไว้ใจฉันได้เสมอ - รชตะ หัมพานนท์ X ธนภัทร กาวิละ
* ไว้ใจฉันได้เสมอ - สุวีระ บุญรอด
* คู่ชีวิต - บูม สหรัฐ 
* สงสัยโลกให้เรารักกัน - รชตะ หัมพานนท์ X ธนภัทร กาวิละ

## กระแสตอบรับ
กฎแห่งรักดึงดูดได้รับคำวิจารณ์ในแง่บวกทั้งจากผู้ชมและนักวิจารณ์ สนุก.คอมเขียนว่า ละครเรื่องนี้ได้รับคำชื่นชมในด้าน “ความงดงามเชิงศิลป์ของทนายความสายดาร์ก” และความลงตัวที่เข้ากันได้ดีระหว่างนักแสดงนำ ผู้จัดการออนไลน์เน้นย้ำถึงโครงสร้างเรื่องอันเป็นเอกลักษณ์และความลึกซึ้งทางอารมณ์ของละคร

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2566
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ช่องวัน 31
หมวดหมู่:ละครชายรักชายไทย
หมวดหมู่:ละครโทรทัศน์ที่กำกับโดย วรวิทย์ ขัตติยโยธิน
คนแซ่ลี้

***คนแซ่ลี้*** (The Immigrant) เป็นภาพยนตร์ไทยแนวโลดโผน กำกับโดยชูชัย องอาจชัย นำแสดงโดยจักรกฤษณ์ อำมรัตน์ และบุษกร พรวรรณะศิริเวช เขียนบทภาพยนตร์โดยวิไลลักษณ์ พูลประเสริฐ ออกฉายเมื่อ 3 มีนาคม พ.ศ. 2536

เนื้อเรื่องเล่าเรื่องของ แจ็ค (จักรกฤษณ์ อำมรัตน์) ตำรวจที่จำเป็นต้องหนีไปใช้ชีวิตที่ประเทศเล็ก ๆ ในยุโรป เพื่อให้พ้นการตามล่าเอาชีวิต จากการเข้าไปทำคดีที่มีผู้มีอำนาจเข้ามาเกี่ยวข้อง ต่อมาได้พบพยานหลักฐานสำคัญเพื่อเอาผิดคนที่ตามไล่ล่า แจ็คจึงตัดสินใจกลับเมืองไทยเพื่อตอบโต้และเปิดโปง  

นิตยสาร *[[อะเดย์]]* กล่าวว่าภาพยนตร์เรื่องนี้ "เป็นหนังเด่นเรื่องหนึ่งในทศวรรษที่หนังไทยตกต่ำ"

*คนแซ่ลี้* ได้รับรางวัลสุพรรณหงส์ 11 รางวัล เป็นภาพยนตร์ไทยเรื่องแรกที่สามารถคว้ารางวัลนักแสดงนำชายยอดเยี่ยม และรางวัลนักแสดงนำหญิงยอดเยี่ยมมาครองได้ และนอกจากสองรางวัลนี้แล้วยังได้รับรางวัลในสาขาภาพยนตร์ยอดเยี่ยม, ผู้กำกับยอดเยี่ยม, บทยอดเยี่ยม, ถ่ายภาพยอดเยี่ยม, ลำดับภาพยอดเยี่ยม, นักแสดงสมทบชายชายยอดเยี่ยม, บันทึกเสียงยอดเยี่ยม, ดนตรีประกอบยอดเยี่ยม และแต่งหน้ายอดเยี่ยม

## อ้างอิง

หมวดหมู่:ภาพยนตร์ภาษาไทย
หมวดหมู่:ผู้ชนะรางวัลภาพยนตร์ยอดเยี่ยมสุพรรณหงส์
หมวดหมู่:ภาพยนตร์ไทยที่ออกฉายในปี พ.ศ. 2536
หมวดหมู่:ภาพยนตร์โลดโผนไทย
หมวดหมู่:ภาพยนตร์โดยไฟว์สตาร์โปรดักชั่น
หมวดหมู่:ภาพยนตร์ไทยในคริสต์ทศวรรษ 1990
หมวดหมู่:ภาพยนตร์ภาษาไทยในคริสต์ทศวรรษ 1990
หมวดหมู่:ภาพยนตร์ที่กำกับโดย ชูชัย องอาจชัย
ผู้ชายชื่อต้น ผู้หญิงชื่อนุช

***ผู้ชายชื่อต้น ผู้หญิงชื่อนุช*** เป็นภาพยนตร์ไทยแนวครอบครัว กำกับโดยชูชาติ โตประทีป ภายใต้ค่ายไฟว์สตาร์โปรดักชั่น ความยาว 125 นาที นำแสดงโดยวัลลภัทร บุญประเสริฐ และพัชราวัลย์ พิภพวรไชย ออกฉายเมื่อวันที่ 30 มิถุนายน พ.ศ. 2535

ภาพยนตร์เรื่องนี้บอกเล่าเรื่องราวความรักอันท้าทายระหว่าง ต้น (ชายหนุ่มตาบอด) และ นุช (หญิงสาวหูหนวกพูดไม่ได้) ที่พบรักกันในรั้วมหาวิทยาลัย แม้การสื่อสารเริ่มต้นจะเป็นไปอย่างยากลำบาก แต่ทั้งคู่ก็สามารถพัฒนาความสัมพันธ์ได้อย่างลึกซึ้ง

นักแสดงนำทั้งพระเอก วัลลภัทร บุญประเสริฐ และนางเอกของเรื่อง พัชราวัลย์ พิภพวรไชย ต่างเป็นผู้พิการทั้งคู่ และในรางวัลภาพยนตร์แห่งชาติ สุพรรณหงส์ ครั้งที่ 2 ในปีนั้น พัชราวัลย์ก็ได้รับรางวัลสาขานักแสดงนำหญิงยอดเยี่ยม ตัวละครที่ไม่ได้พิการมีการสื่อสารภาษามือในฉากต่าง ๆ

## อ้างอิง

หมวดหมู่:ภาพยนตร์เกี่ยวกับความพิการ
หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2535
หมวดหมู่:ภาพยนตร์ชีวิตไทย
หมวดหมู่:ภาพยนตร์โดยไฟว์สตาร์โปรดักชั่น
หมวดหมู่:ภาพยนตร์ไทยในคริสต์ทศวรรษ 1990
หมวดหมู่:ภาพยนตร์ภาษาไทยในคริสต์ทศวรรษ 1990
หมวดหมู่:ภาพยนตร์ที่อำนวยการสร้างโดย เจริญ เอี่ยมพึ่งพร
เอเชียนเกมส์เยาวชน 2025

**เอเชียนเกมส์เยาวชน 2025** (; ) ซึ่งรู้จักกันอย่างเป็นทางการในชื่อ **เอเชียนเกมส์เยาวชนครั้งที่ 3** (; ) และรู้จักกันทั่วไปในชื่อ **บาห์เรน 2025** () เป็นการแข่งขันกีฬาเอเชียนเกมส์เยาวชนครั้งที่สาม ซึ่งเป็นมหกรรมกีฬาหลายชนิดระดับทวีปเอเชีย จัดขึ้นที่ประเทศบาห์เรน ระหว่างวันที่ 22 ถึง 31 ตุลาคม ค.ศ. 2025 โดยถือเป็นครั้งแรกที่มีการจัดการแข่งขันอีกครั้งนับตั้งแต่ปี ค.ศ. 2013 หลังจากที่การแข่งขันในปี 2017 และ 2021 ถูกยกเลิกไป

## การคัดเลือกเจ้าภาพ
เมื่อวันที่ 28 กันยายน ค.ศ. 2019 ในระหว่างการประชุมคณะกรรมการบริหารครั้งที่ 73 ของสภาโอลิมปิกแห่งเอเชีย (OCA) ที่โดฮา ประเทศกาตาร์ สภาโอลิมปิกแห่งเอเชียได้มอบสิทธิ์ในการเป็นเจ้าภาพจัดการแข่งขันเอเชียนเกมส์เยาวชน 2025 ให้แก่เมืองทาชเคนต์ ประเทศอุซเบกิสถาน โดยเดิมทีทาชเคนต์มีกำหนดจะจัดการแข่งขันในระหว่างวันที่ 7 ถึง 17 กันยายน

ในช่วงปลายปี ค.ศ. 2024 คณะกรรมการโอลิมปิกแห่งชาติสาธารณรัฐอุซเบกิสถานรายงานว่าโครงการก่อสร้าง ทาชเคนต์โอลิมปิกซิตี ซึ่งเป็นศูนย์กีฬาที่สร้างขึ้นเพื่อใช้จัดการแข่งขันเอเชียนเกมส์เยาวชนยังล่าช้ากว่ากำหนด เนื่องจากข้อจำกัดจากการระบาดทั่วของโควิด-19 และได้ยื่นคำร้องต่อสภาโอลิมปิกแห่งเอเชีย (OCA) ให้ขอเลื่อนการแข่งขันออกไป อย่างไรก็ตามโอซีเอปฏิเสธคำร้องดังกล่าว เนื่องจากการแข่งขันครั้งนี้มีสถานะเป็นรอบคัดเลือกของเอเชียสำหรับโอลิมปิกเยาวชนฤดูร้อน 2026 ที่จะจัดขึ้น ณ ดาการ์ ประเทศเซเนกัล ด้วยเหตุนี้ทาชเคนต์จึงได้ถอนตัวจากการเป็นเจ้าภาพในเดือนธันวาคม

เมื่อวันที่ 26 ธันวาคม ค.ศ. 2024 สภาโอลิมปิกแห่งเอเชียได้มอบสิทธิการเป็นเจ้าภาพให้กับประเทศบาห์เรน หลังจากได้ลงนามบันทึกความเข้าใจกับคณะกรรมการโอลิมปิกบาห์เรน

## ชนิดกีฬา
การแข่งขันครั้งนี้มีทั้งหมด 26 ชนิดกีฬา

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*วอลเลย์บอล
**
**
* 
*มวยปล้ำ
** 
** 

## ประเทศเข้าร่วมแข่งขัน
คาดว่าคณะกรรมการโอลิมปิกแห่งชาติทั้ง 45 ชาติที่เป็นสมาชิกสภาโอลิมปิกแห่งเอเชียจะส่งคณะผู้แทนเข้าร่วมแข่งขัน

*
* **(เจ้าภาพ)**
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

## ปฏิทินการแข่งขัน
ปฏิทินได้รับการปรุบปรุงล่าสุดเมื่อวันที่ 13 ตุลาคม ค.ศ. 2025

## สรุปเหรียญการแข่งขัน

## ดูเพิ่ม
*โอลิมปิกเยาวชนฤดูร้อน 2026
*เอเชียนพาราเกมส์เยาวชน 2025

## อ้างอิง

## แหล่งข้อมูลอื่น
* 
* Results website

2025
หมวดหมู่:การแข่งขันกีฬาหลายประเภทในปี พ.ศ. 2568
หมวดหมู่:การแข่งขันกีฬาระดับนานาชาติที่ประเทศบาห์เรนเป็นเจ้าภาพ
ท่าอากาศยานแห่งชาติคลินตัน

**ท่าอากาศยานแห่งชาติบิลและฮิลลารี คลินตัน** ()  หรือที่รู้จักในชื่อสนามบินแอดัมส์ (Adams Field) เป็นท่าอากาศยานร่วมพลเรือน-ทหารที่ตั้งอยู่ทางฝั่งตะวันออกของลิตเทิลร็อก รัฐอาร์คันซอ สหรัฐอเมริกา ดำเนินการโดยคณะกรรมการท่าอากาศยานเทศบาลนครลิตเทิลร็อก

เป็นท่าอากาศยานพาณิชย์ที่ใหญ่เป็นอันดับสองในรัฐอาร์คันซอ ให้บริการผู้โดยสารกว่า 2.1 ล้านคนในช่วงหนึ่งปีระหว่างเดือนมีนาคม ค.ศ. 2009 ถึงกุมภาพันธ์ ค.ศ. 2010 ถึงแม้ว่าท่าอากาศยานแห่งชาติคลินตันจะไม่มีเที่ยวบินโดยสารระหว่างประเทศโดยตรง แต่มีเที่ยวบินมากกว่า 50 เที่ยวที่เดินทางมาหรือออกจากลิตเทิลร็อกในแต่ละวัน พร้อมบริการบินตรงไปยัง 14 เมือง ท่าอากาศยานนี้รวมอยู่ในแผนบูรณาการระบบท่าอากาศยานแห่งชาติขององค์การบริหารการบินแห่งชาติ (FAA) สำหรับ ค.ศ. 2019–2023 ซึ่งถูกจัดประเภทให้เป็นท่าหลักขนาดเล็กที่มีบริการเชิงพาณิชย์

## สารการบินและจุดหมายปลายทาง
### ผู้โดยสาร

### สินค้า

## ดูเพิ่ม
* รายชื่อท่าอากาศยานในรัฐอาร์คันซอ
* สถานีลิตเทิลร็อก

## หมายเหตุ
* 

## อ้างอิง

## แหล่งข้อมูลอื่น

### รัฐบาล
* 
### ข้อมูลทั่วไป
* ภาพถ่ายทางอากาศ ณ เดือนมีนาคม 2001 จาก USGS *[[The National Map]]*
* 

หมวดหมู่:ก่อตั้งในรัฐอาร์ตันซอในปี พ.ศ. 2474
หมวดหมู่:สนามบินของกองบัญชาการลำเลียงทางอากาศกองทัพอากาศสหรัฐในทวีปอเมริกาเหนือ
หมวดหมู่:สนามบินของกองทัพอากาศสหรัฐในรัฐอาร์คันซอ
หมวดหมู่:ท่าอากาศยานที่ก่อตั้งในปี พ.ศ. 2474
หมวดหมู่:ท่าอากาศยานในรัฐอาร์คันซอ
หมวดหมู่:อาคารรัฐบาลในลิตเทิลร็อก (รัฐอาร์คันซอ)
หมวดหมู่:การขนส่งในลิตเทิลร็อก (รัฐอาร์คันซอ)